Քերոլայն Քենեդի

Քերոլայն Քենեդի (, ), ամերիկացի գրող, քաղաքական գործիչ և փաստաբան։ Ջոն և Ժաքլին Քենեդիների դուստրը։

Կենսագրություն 

Ծնվել է 1957 թվականին Նյու Յորքում։ Իր անունը նա ստացել է իր հորաքրոջ՝ Քերոլայն լի Բուվիեի պատվին։ Լինելով ԱՄՆ նախագահի դուստրը՝ 1961 թվականի փետրվարից ընտանիքի հետ ապրել Է Սպիտակ տանը։ 1963 թվականի նոյեմբերին, երբ նրա հայրը գնդակահարվեց Դալասում, աղջիկը ընդամենը վեց տարեկան էր։ Ողբերգական իրադարձությունից հետո նրա ընտանիքը հաստատվել է Մանհեթենի Վերին Իսթ Սայդ թաղամասում։ Քենեդին ավարտել է Հարվարդի համալսարանին կից Ռեդքլիֆ քոլեջը և շուտով աշխատանքի է ընդունվել Մետրոպոլիտեն թանգարանում։ 1988 թվականին Կոլումբիայի համալսարանը նրան շնորհվել է իրավաբանական գիտությունների դոկտորի աստիճան։

Հարվարդում ուսանելու տարիներին Քենեդին զբաղվել է լուսանկարչությամբ և նույնիսկ 1976 թվականի Ինսբրուկի օլիմպիական խաղերում աշխատել է որպես ֆոտոթղթակցի օգնական։ Սակայն Քենե0դիի հիմնական գործունեությունը կապված է իրավագիտության, քաղաքականության և բարեգործության հետ։ 1989 թվականին Քենեդին ընտանիքի մյուս անդամների հետ միասին հանդես է եկել որպես «Խիզախության պրոֆիլ» մրցանակի կազմակերպիչ ()։ 2002-2004 թվականներին աշխատել է Նյու Յորքում, որպես կրթության դեպարտամենտի ռազմավարական գործընկերության վարչության տնօրեն։ Ներկայումս զբաղեցնում է նաև Ջոն Քենեդիի գրադարանի նախագահի աթոռը։ Քենեդին Էլեն Ալդերմանի հետ միասին քաղաքացիական ազատությունների թեմայով երկու գրքի հեղինակ է դարձել։

2008 թվականին Քենեդին պաշտպանել է Բարաք Օբամայի թեկնածությունը նախագահական ընտրություններում և ակտիվորեն մասնակցել նրա նախընտրական քարոզարշավին։

2013 թվականի ամռանը նշանակվել է Ճապոնիայում ԱՄՆ դեսպան։ Այս նշանակումը քննադատության է արժանացել ԱՄՆ նախագահի թեկնածու Դոնալդ Թրամփի կողմից, որը 2015 թվականի օգոստոսին հայտարարել էր, որ Քենեդին այդ պաշտոնը ստացել է միայն իր կապերի շնորհիվ։

Անձնական կյանք 
Նրա կրտսեր եղբայրը՝ Ջոնը, մահացել է 1999 թվականին։ Նրա մյուս եղբայրը՝ Պատրիկը, մահացել է 1963 թվականի օգոստոսի 9-ին վաղաժամ ծնվելուց ընդամենը երկու օր անց։ 1986 թվականին Քերոլայնը ամուսնացել է Էդվին Շլոսբերգի հետ։ Զույգը երեք երեխա ունի։

Տես նաև 
Քենեդիների ընտանիքը

Ծանոթագրություններ 

ԱՄՆ-ի դեմոկրատական կուսակցության անդամներ
Կոլումբիայի համալսարանի շրջանավարտներ
ԱՄՆ-ի նախագահների երեխաներ
20-րդ դարի ամերիկացի կին գրողներ
Ամերիկացի իրավաբաններ
ԱՄՆ-ի քաղաքական գործիչներ
Հարվարդի համալսարանի շրջանավարտներ
Քաղաքական ընտանիքներ
Հարվարդի իրավունքի դպրոցի շրջանավարտներ
Ամերիկացի դիվանագետներ
Ամերիկացի լրագրողներ
21-րդ դարի ամերիկացի կին գրողներ
Ամերիկացի կին դիվանագետներ
Ամերիկացի փաստաբաններ